ddrg/super_eurlex huggingface dataset:
KIRJALLINEN KYSYMYS E-0168/02

esittäjä(t): Emilio Menéndez del Valle (PSE) neuvostolle

(5. helmikuuta 2002)

Aihe: Sotavankien epäinhimillinen tilanne Yhdysvaltain tukikohdassa Guantánamossa

Matkattuaan Afganistanista Guantánamoon olosuhteissa, jotka eivät ilmeisesti ole humanitaarisen oikeuden määräysten mukaisia, talebaneihin ja Al-Quaidaan kuuluvat sotavangit ovat joutuneet alentaviin ja nöyryyttäviin vankilaolosuhteisiin, jotka eivät ihmisille sovi.

Yhdistyneen kuningaskunnan ulkoasiainministeri Jack Straw julisti 20. tammikuuta 2002, että vankeja on heidän teknisestä asemastaan riippumatta kohdeltava inhimillisesti ja vakiintuneen kansainvälisen oikeuden mukaisesti. Olemme aina vaatineet tätä ja yhdysvaltalaiset ovat sanoneet olevansa samaa mieltä.

Yhteisen ulko- ja turvallisuuspolitiikan korkea edustaja Javier Solana totesi 21. tammikuuta 2002 Espanjan televisiossa, että kyseisiin vankeihin on sovellettava Geneven sopimuksia.

Yhdysvaltain puolustusministeri Donald Rumsfeld ei näköjään sen mukaan mitä hän lausui 20. tammikuuta 2002 ole samaa mieltä kuin ministeri Straw, jota pääministeri Tony Blairin kerrotaan ojentaneen 21. tammikuuta 2002.

Aikooko puheenjohtajavaltio Espanja kuitenkin toteuttaa toimia, joiden ansiosta Yhdysvaltain hallitus ymmärtää Solanan ja Strawin esittämät ajatukset ja periaatteet, josta Eurooppa on ylpeä?

Yhteinen vastauskirjallisiin kysymyksiin E-0168/02, E-0236/02, E-0239/02 ja E-0263/02

(27. kesäkuuta 2002)

Neuvosto vahvistaa, että jokaista pidätettyä on tärkeää kohdella inhimillisesti ja kansainvälisen oikeuden yleisiä vaatimuksia noudattaen. Neuvosto ei pysty yksinomaan tiedotusvälineiden välittämien tietojen perusteella varmistamaan, vastaavatko Guantánamon pidätysolosuhteet näitä sääntöjä. Presidentti Bush antoi asiasta julkisen lausunnon 31. tammikuuta 2002. Neuvostolla ei ole tarpeellista tietoa pätevän arvion tekemiseksi siitä, tulisiko Guantánamon pidätettyjä kohdella sotavankeina. Neuvosto muistuttaa, että Geneven sotavankien kohtelua koskevan kolmannen, vuonna 1949 tehdyn sopimuksen 5 artiklassa määrätään, että jos on epäilystä pidätetyn asemasta, hänen on saatava osakseen sopimuksen mukainen suojelu siihen asti, että asianomainen tuomioistuin on määrännyt hänen asemansa. Tällä välin pidätettyjä on kohdeltava inhimillisesti, heidän on saatava asianmukaista lääkärinhoitoa, vaatteita ja ravintoa. Pidättäjävallalla on kuitenkin oikeus ryhtyä tarvittaviin toimiin tilojen ja pidätettyjen turvallisuuden varmistamiseksi kansainvälistä oikeutta noudattaen.

Neuvosto ei aio lähettää tarkkailijoita Guantánamoon. Neuvosto pitää myönteisenä sitä, että Punaisen Ristin kansainväliselle komitealle on myönnetty esteetön pääsy pidätettyjen luo ja että se voi näin täyttää tehtäväänsä. Yhdistyneen kuningaskunnan, Ranskan, Espanjan ja Belgian hallitusten valtuuskunnilla on myös ollut pääsy Guantánamo Bayn laivastotukikohdassa pidätettyinä olevien kansalaistensa luo.
KIRJALLINEN KYSYMYS E-0941/02 esittäjä(t): Bart Staes (Verts/ALE) komissiolle. Kielisyrjintä — englantia äidinkielenään puhuvat.



Virallinen lehti nro 229 E , 26/09/2002 s. 0161 - 0162



KIRJALLINEN KYSYMYS E-0941/02 esittäjä(t): Bart Staes (Verts/ALE) komissiolle (10. huhtikuuta 2002) Aihe: Kielisyrjintä englantia äidinkielenään puhuvat Vastauksessaan kysymykseen E-3572/01(1) komissio toteaa, että se katsoo muotoilun kieltä äidinkielenään puhuva tai vastaavan taidon omaava olevan yhteisön lainsäädännön vaatimusten mukainen. Tästä muotoilusta saa kuitenkin sen käsityksen, että yritys hakee ensisijaisesti palvelukseensa kieltä äidinkielenään puhuvaa henkilöä. Belgiassa tehtiin muutama vuosi sitten tasa-arvopolitiikan nimissä päätös, jonka mukaan työpaikkailmoituksissa ei enää saa viitata esimerkiksi sukupuoleen tai ikään. Onko komissiokin sitä mieltä, että kyseinen belgialainen määräys ehkäisee syrjintää tehokkaammin ja aikooko se sen vuoksi kehottaa jäsenvaltioita poistamaan syrjivän ilmaisun äidinkielenään puhuva kaikista työpaikkailmoituksista Euroopan unionissa? Aikooko komissio vaatia etukäteen kaikilta sopimuskumppaneiltaan, että nämä eivät jatkossa enää käyttäisi syrjivää käsitettä äidinkielenään puhuva komission kanssa tekemänsä sopimuksen rikkoutumisen uhalla? (1) EYVL C 160 E, 4.7.2002, s. 144. Anna Diamantopouloun komission puolesta antama vastaus (31. toukokuuta 2002) Komissio katsoo, ettei ilmaus kieltä äidinkielenään puhuva ole missään tapauksessa yhteisön lainsäädännön vaatimusten mukainen (ks. arvoisan parlamentin jäsenen kirjallisiin kysymyksiin E-4100/00(1) ja E-0779/01(2) annetut vastaukset). Täydellistä taitoa koskevaa vaatimusta ei sinänsä voida kuitenkaan pitää lainvastaisena yhteisön lainsäädännön puitteissa edellyttäen, että kyseiseen toimeen tarvitaan tietyn kielen erittäin hyvää taitoa; työnantajan on perusteltava tämän vaatimuksen aiheellisuus. Koska tietyn kielen täydellistä taitoa koskeva vaatimus ei sinänsä ole yhteisön säännösten vastainen, komissio ei aio kehottaa jäsenvaltioita kieltämään tämän vaatimuksen käyttöä työpaikkailmoituksissa, joissa vaaditaan kyseistä taitoa. Komissio suosittelee kuitenkin, että käytettäisiin esimerkiksi ilmausta tietyn kielen täydellinen tai erittäin hyvä taito ehtona sellaisiin toimiin pääsemiselle, joissa tarvitaan kyseisen kielen erittäin hyvää taitoa. Komissio käyttää jatkossakin valtuuksiaan torjuakseen syrjintää, joka johtuu työpaikkailmoitusten kieltä äidinkielenään puhuva -vaatimuksesta. Tämä koskee myös komission suhteita sen sopimuspuoliin. (1) EYVL C 174 E, 19.6.2001. (2) EYVL C 235 E, 21.8.2001.
KIRJALLINEN KYSYMYS E-0559/02 esittäjä(t): Glyn Ford (PSE) neuvostolle. Ihmisoikeudet Algeriassa.



Virallinen lehti nro 229 E , 26/09/2002 s. 0105 - 0105



KIRJALLINEN KYSYMYS E-0559/02 esittäjä(t): Glyn Ford (PSE) neuvostolle (4. maaliskuuta 2002) Aihe: Ihmisoikeudet Algeriassa Miten neuvosto aikoo varmistaa, että ihmisoikeustilanteen arvioimista Algeriassa ja assosiaatiosopimuksen, sitten kun se ratifioidaan, 2 artiklan noudattamista käsitellään erikseen kaikissa sopimuksen puitteissa pidettävissä kokouksissa? Yhteinen vastauskirjallisiin kysymyksiin E-0559/02 ja E-0561/02 (26. kesäkuuta 2002) Poliittisissa vuoropuheluissa noudattamansa vakiintuneen käytännön mukaisesti neuvosto aikoo, niin kauan kuin se on tarpeen, ottaa ihmisoikeuksien kunnioittamista koskevat kysymykset Algerian kanssa käytävän poliittisen vuoropuhelun ja assosiaationeuvoston esityslistalle.
KIRJALLINEN KYSYMYS E-0572/02 esittäjä(t): Carlo Fatuzzo (PPE-DE) neuvostolle. Bukarestin koirien dramaattinen tilanne.



Virallinen lehti nro 229 E , 26/09/2002 s. 0107 - 0108



KIRJALLINEN KYSYMYS E-0572/02 esittäjä(t): Carlo Fatuzzo (PPE-DE) neuvostolle (4. maaliskuuta 2002) Aihe: Bukarestin koirien dramaattinen tilanne Romania on hakenut Euroopan yhteisön jäsenyyttä, ja Euroopan yhteisö perustuu oikeuteen ja kansojen yhteisiin sivistyneisiin arvoihin. Bukarestissa käsitellään kulkukoiria raakalaismaisesti. Niitä otetaan päivittäin kiinni julmalla tavalla, ja jos ne selviävät hengissä kuljetuksesta, ne päätyvät kaupungin suuriin kenneleihin, joissa ne lopetetaan säälimättömästi antamalla niille magnesiumsulfaattiruiske. Basescun hallituksen hyväksymä koirien lopettamismenetelmä, jonka mukaisesti kaupungissa kuljeksivat kulkukoirat otetaan kiinni ja lopetetaan välittömästi ja jolla kumotaan aiemmin hyväksytty sterilointisuunnitelma, on tehoton, koska sillä ei pystytä puuttumaan kulkukoirien olemassaolon perimmäisiin syihin. Laajamittainen sterilointi auttaisi ratkaisemaan ongelman tai ainakin helpottamaan tilannetta. Vaikka Basescun hallitus ei rikokaan Romanian lakia, se on kuitenkin ottanut käyttöön epäeettisen menetelmän siitä huolimatta, että Romanian pitäisi Euroopan yhteisöön liittyessään noudattaa eläinsuojelua koskevia yhteisön normeja. Aikooko Euroopan yhteisö tarkistaa, ovatko Bukarestin hallituksen käytös ja Romanian lainsäädäntö yhdenmukaisia yhteisön säännöstön kanssa, johon Romanian on tarkoitus mukautua lähitulevaisuudessa, koska se on Euroopan unionin jäsenehdokasvaltio? Vastaus (26. kesäkuuta 2002) Euroopan yhteisöllä ei toistaiseksi ole lainsäädäntöä lemmikkieläinten hyvinvoinnin kunnioittamisesta. Koska komissiolla ei ole tässä vaiheessa aikomusta tehdä asiassa ehdotusta, on epätodennäköistä, että asiaa käsiteltäisiin ennen liittymisneuvottelujen päättymistä; asia ei näin ollen kuulu yhteisön säännöstöön. Kotieläinten suojelusta on olemassa Euroopan neuvoston yleissopimus. Se on kuitenkin niin yleisluonteinen, että sen avulla ei voida ratkaista arvoisan parlamentin jäsenen esille ottamia kysymyksiä. Neuvosto on saattamassa loppuun yhteispäätösmenettelyllä tehtävän lemmikkieläinten kuljettamista koskevan ehdotuksen käsittelyä, ja Euroopan parlamentti on jo antanut lausuntonsa ensimmäisessä käsittelyssä. Koska teksti koskee ainoastaan lemmikkieläinten muuhun kuin kaupalliseen kuljettamiseen sovellettavia eläinten terveyttä koskevia vaatimuksia, se ei vaikuta yleisen järjestyksen perusteella tehtäviin jäsenvaltioiden päätöksiin.
KIRJALLINEN KYSYMYS E-0797/02 esittäjä(t): Jeffrey Titford (EDD) komissiolle. Yhteinen kalastuspolitiikka.



Virallinen lehti nro 229 E , 26/09/2002 s. 0138 - 0139



KIRJALLINEN KYSYMYS E-0797/02 esittäjä(t): Jeffrey Titford (EDD) komissiolle (21. maaliskuuta 2002) Aihe: Yhteinen kalastuspolitiikka Onko komissiolla suunnitelmia käyttää laajemmin hyödyksi yhteisen kalastuspolitiikan suomia etuja Aigeianmerellä, Itämerellä, Adrianmerellä ja Välimerellä tai asiaankuuluvilla EU:n jäsenvaltioiden Euroopan ulkopuolisilla vesialueilla Karibianmerellä, Tyynellä valtamerellä, Intian valtamerellä ja Atlantin valtamerellä? Jos suunnitelmia ei ole, voisiko komissio selittää miksi? Franz Fischlerin komission puolesta antama vastaus (25. huhtikuuta 2002) Yhteinen kalastuspolitiikka koskee jäsenvaltioiden suvereniteettiin tai lainkäyttövaltaan kuuluvia vesialueita Egeanmerellä, Itämerellä, Adrianmerellä ja Välimerellä. Lisäksi se koskee yhteisön kalastusaluksia kaikilla vesialueilla. Se ei kuitenkaan koske jäsenvaltioiden Euroopan ulkopuolisia alueita lukuun ottamatta Ranskan merentakaisia departementteja, jotka ovat osa unionia.
KIRJALLINEN KYSYMYS P-0756/02 esittäjä(t): Antonio Di Pietro (ELDR) neuvostolle. Umberto Bossin lausumat.



Virallinen lehti nro 229 E , 26/09/2002 s. 0129 - 0130



KIRJALLINEN KYSYMYS P-0756/02 esittäjä(t): Antonio Di Pietro (ELDR) neuvostolle (19. maaliskuuta 2002) Aihe: Umberto Bossin lausumat Italian institutionaalisten uudistusten ministeri Umberto Bossi määritteli Euroopan unionin äskettäin stalinistiseksi unioniksi, jota on vastustettava ja josta on pyrittävä eroon. Hän kutsui EU:ta myös eräänlaiseksi Forcolandiaksi (hirttopuiden unioni) tällä halventavalla ilmaisulla hän antoi ymmärtää, että unioni tukee yksilön perusvapauksia polkevia toimia. Eräät muut Italian hallituksen jäsenet yhtyvät Bossin asiattomiin kannanottoihin tai ainakin antavat tukensa niille. Pääministeri Silvio Berlusconi, joka toimii myös Italian väliaikaisena ulkoministerinä, oli läsnä Pohjoisen liiton (Lega Nord) kokouksessa, jossa Umberto Bossi esitti uudelleen koko Euroopan yhteisöä herjaavat syytöksensä. Sen sijaan, että Berlusconi olisi puuttunut näihin syytöksiin, hän tyytyi vain hymyilemään ja näin hiljaisella hyväksymisellään tosiasiallisesti antoi tukensa Bossin lausumille. Tällainen käytös Italian hallituksen korkeimmilta edustajilta voi antaa aihetta epäillä Italian todellista halua tehdä vilpitöntä yhteistyötä Euroopan yhdentymisen puolesta. Jos Italia pitää kiinni näistä lausumista, se ei helpota yhteisön päämäärän toteuttamista vaan voi edistää, joko suoraan tai ainakin passiivisuudellaan, sellaisia toimenpiteitä, jotka ovat omiaan vaarantamaan [] sopimuksen tavoitteiden saavuttamista (EY:n perustamissopimuksen 10 artikla). Mihin toimiin neuvosto aikoo ryhtyä tilanteen selkeyttämiseksi? Yhteinen vastauskirjallisiin kysymyksiin P-0748/02, P-0756/02, P-0757/02 ja P-0779/02 (26. kesäkuuta 2002) Neuvosto ilmoittaa arvoisalle parlamentin jäsenelle, ettei sillä ole tapana kommentoida poliitikkojen antamia lausuntoja.
KIRJALLINEN KYSYMYS E-0485/02 esittäjä(t): Graham Watson (ELDR) komissiolle. Ison-Britannian E-111 -lomakkeet.



Virallinen lehti nro 205 E , 29/08/2002 s. 0150 - 0150



KIRJALLINEN KYSYMYS E-0485/02 esittäjä(t): Graham Watson (ELDR) komissiolle (22. helmikuuta 2002) Aihe: Ison-Britannian E-111 -lomakkeet Saamieni tietojen mukaan Espanja ja Ranska kieltäytyvät hyväksymästä yhtä vuotta vanhempia E-111 -lomakkeita. On lainvastaista, että ilmainen hoito evätään siihen oikeutetuilta henkilöiltä. Onko komissio tietoinen tällaisesta käytännöstä, ja mitä komissio aikoo tehdä, jotta Yhdistyneen kuningaskunnan kansalaisilta ei vastaisuudessa evätä heille kuuluvia oikeuksia? Anna Diamantopouloun komission puolesta antama vastaus (18. huhtikuuta 2002) Asetuksen N:o 1408/71(1) 22 artiklan 1 kohdan c alakohdan mukaisesti henkilö, joka tilapäisesti oleskelee toisen jäsenvaltion alueella, voi käyttää niitä sairaanhoitopalveluja, jotka hänen oleskelunsa aikana osoittautuvat välttämättömiksi. Näistä palveluista aiheutuvat kustannukset maksaa se jäsenvaltio, jossa henkilö on vakuutettuna. Sen jäsenvaltion, jossa henkilö on vakuutettuna, antamalla lomakkeella E-111 todistetaan, että kyseinen henkilö on vakuutettu ja että hänellä on oikeus sairausvakuutuksen luontoisetuuksiin toisessa jäsenvaltiossa oleskelunsa aikana. Lomakkeessa E-111 mainitaan oikeuden sairaanhoitopalveluihin olevan voimassa oleskelun aikana joko tietyn ajanjakson tai tietystä ajankohdasta alkaen määrittelemättömän ajan. Yhdistyneen kuningaskunnan viranomaiset ovat päättäneet antaa aikarajattoman lomakkeen E-111 sellaisille henkilöille, jotka ovat vakuutettuina sillä perusteella, että ovat jonkin jäsenvaltion kansalaisia ja asuvat Yhdistyneessä kuningaskunnassa. Kuten Euroopan yhteisöjen tuomioistuin äskettäisissä päätöksissään(2) on todennut, Euroopan yhteisön perustamissopimuksen 10 artiklassa mainitun vilpittömän yhteistyön periaatteen mukaisesti toisten jäsenvaltioiden laitokset eivät saa hylätä voimassaoloajan perusteella sellaisia lomakkeita E-111, joiden voimassaoloaika on rajaton ja jotka Yhdistyneessä kuningaskunnassa asuvat, siellä vakuutetut henkilöt esittävät. Komissio ottaa yhteyttä kansallisiin viranomaisiin ja ilmoittaa arvoisalle parlamentin jäsenelle asian jatkokehityksestä. Lisäksi komissio pyytää parlamentin jäsentä toimittamaan komissiolle (työllisyyden ja sosiaaliasioiden pääosastolle) tapausten tarkastelua varten lisätietoja hylkäyspäätöksen saaneista yksittäistapauksista. (1) Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä 21 päivänä maaliskuuta 1972 annettu neuvoston asetus (ETY) N:o 574/72, EYVL L 74, 27.3.1972; muutettu ja ajantasaistettu neuvoston asetuksella (ETY) N:o 118/97, 2. joulukuuta 1996, EYVL L 28, 30.1.1997. (2) Asiassa C-202/97, Fitzwilliam, 10.2.2000 annettu tuomio; asiassa C-178/97, Banks, 20.3.2000 annettu tuomio.
KIRJALLINEN KYSYMYS E-0790/02 esittäjä(t): Stavros Xarchakos (PPE-DE) ja Ioannis Marínos (PPE-DE) neuvostolle. Elokuvan kieltäminen Turkissa.



Virallinen lehti nro 229 E , 26/09/2002 s. 0138 - 0138



KIRJALLINEN KYSYMYS E-0790/02 esittäjä(t): Stavros Xarchakos (PPE-DE) ja Ioannis Marínos (PPE-DE) neuvostolle (22. maaliskuuta 2002) Aihe: Elokuvan kieltäminen Turkissa Associated Pressin Ankaran uutistoimiston mukaan Turkin viranomaiset ovat kieltäneet esittämästä turkkilaista filmiä Suuri mies pieni rakkaus, koska se sisältää kurdinkielisiä vuoropuheluita. On korostettava, että vaikka myös Turkin kulttuuriministeriö oli rahoittanut filmiä, se määräsi lopettamaan filmin esittämisen elokuvateattereissa. Ministeriön mielestä filmin esitys oli ongelmallista, koska se sisälsi kurdinkielisiä dialogeja, vaikka se oli tekstitetty turkiksi. Onko tämä tapaus sopusoinnussa eurooppalaiselta valtiolta edellytettävän käytökseen kanssa, jota Turkin on noudatettava? Mihin toimiin neuvosto on ryhtynyt joka kerran kun Turkissa on havaittu rikottavan henkistä vapautta ja poljettu räikeästi demokraattisia vapauksia? Kuinka usein ja missä tapauksissa tämä valtio on toteuttanut siltä edellytetyt toimet? Vastaus (27. kesäkuuta 2002) Neuvosto pyytää arvoisia parlamentin jäseniä tutustumaan kysymyksen E-426/02 yhteydessä vastaavanlaisesta aiheesta jo annettuun vastaukseen.
KIRJALLINEN KYSYMYS E-0120/02 esittäjä(t): Eurig Wyn (Verts/ALE) neuvostolle. Elintarvikkeiden turvallisuuden varmistavien toimenpiteiden aiheuttamat kustannukset tuottajalle.



Virallinen lehti nro 205 E , 29/08/2002 s. 0072 - 0073



KIRJALLINEN KYSYMYS E-0120/02 esittäjä(t): Eurig Wyn (Verts/ALE) neuvostolle (29. tammikuuta 2002) Aihe: Elintarvikkeiden turvallisuuden varmistavien toimenpiteiden aiheuttamat kustannukset tuottajalle Kuluttajien terveyden suojaamiseksi Euroopan yhteisössä toteutettavat toimenpiteet (erikseen määriteltyjä riskiaineksia koskevat testit ja lihaluujauhotestit) aiheuttavat huomattavia kustannuksia. Eikö neuvosto katso, että näiden toimenpiteiden aiheuttamia kustannuksia koskevien säännösten yhtenäistämättä jättäminen johtaa kilpailun vääristymiseen yhtenäismarkkinoilla? Onko neuvosto näin ollen samaa mieltä siitä, että yhteisön on velvoitettava maksamaan nämä kustannukset julkisista varoista hätäapuna, jotta kustannukset eivät lankeaisi tuottajien maksettaviksi ja jotta kilpailun vääristyminen voitaisiin ehkäistä? Vastaus (21. toukokuuta 2002) Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä annetussa Euroopan parlamentin ja neuvoston asetuksessa (EY) N:o 999/2001 säädetään selkeästi testien tekemisestä kaikissa jäsenvaltioissa. Asetuksessa ei kuitenkaan säädetä yhdestäkään yhteisön talousarvioon kuuluvasta rahoitustoimenpiteestä. Tätä aiemmin on kuitenkin päätetty, että komission ja pysyvän eläinlääkintäkomitean menettelyn mukaisesti BSE:tä koskevien erityistoimenpiteiden puitteissa maksetaan 15 euron suuruinen yhteisön rahoitusosuus testiä kohden. Kyseisen, eläinlääkintärahastosta saatavan rahoitusosuuden tarkoituksena on kattaa testauspakkausten hankkimisesta aiheutuvat kustannukset. Lisäksi jäsenvaltiot antavat säännöksiä, jotka ne katsovat oman hallinnollisen rakenteensa ja yhteisön lainsäädännön noudattamisen kannalta aiheellisiksi. Naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 40 artiklassa säädetään selkeästi, että ellei asetuksessa toisin säädetä, kyseisen alan tuotteiden tuotantoon ja kauppaan sovelletaan niitä EY:n perustamissopimuksen määräyksiä, jotka koskevat kilpailua varten myönnettäviä kansallisia tukia (87, 88 ja 89 artikla). Tämä erityisesti velvoittaa jäsenvaltiot tiedottamaan komissiolle kaikista alalla myönnettävistä tuista, ja komission on annettava lausunto tällaisten tukien yhdenmukaisuudesta yhteismarkkinoiden kanssa. Esitellessään tammikuun alussa puheenjohtajavaltion keskeiset tavoitteet Euroopan parlamentin maatalousvaliokunnalle neuvoston puheenjohtaja korosti kuitenkin, että BSE:n vaikutusten torjumiseksi jäsenvaltioissa toteutettavien erilaisten tukitoimien suurempi yhdenmukaistaminen edesauttaisi sisämarkkinoiden sääntöjen tiukkaa noudattamista. Neuvostolla ei kuitenkaan ole tässä vaiheessa ollut tilaisuutta ottaa kantaa asiaan, koska komissio ei ole esittänyt sitä koskevaa ehdotusta.
KIRJALLINEN KYSYMYS P-0743/02 esittäjä(t): Francesco Speroni (NI) komissiolle. Syrjintä hinnoittelussa.



Virallinen lehti nro 205 E , 29/08/2002 s. 0209 - 0209



KIRJALLINEN KYSYMYS P-0743/02 esittäjä(t): Francesco Speroni (NI) komissiolle (8. maaliskuuta 2002) Aihe: Syrjintä hinnoittelussa Kysymyksessäni E-0049/02(1) kysyin, onko asianmukaista, että 28. huhtikuuta 2002 juostavan Padovan maratonin osanottajilta peritään erisuuruiset osallistumismaksut sen mukaan, missä maassa he asuvat. Mainitsin myös www-sivuston, josta tämän tiedon löysin. Komission jäsen Bolkestein vastasi, että komissio ei löytänyt näitä tietoja ilmoittamastani sivustosta. Ehkä tämä johtuu siitä, että sen työntekijät vain vilkaisivat sivuja nopeasti, etsimättä tietoja perusteellisesti. Toistan, että sivusto on siis www.maratonasant-antonio.com, ja täsmennän, että tiedot löytyvät sivulta, jossa on teknisiä tietoja ja jonne pääsee klikkaamalla ensin otsaketta Benvenuti! ja sitten otsaketta Informazione tecniche tai kirjoittamalla osoitteeksi suoraan www.maratonasant-antonio.com/ita/quote.htm. Toistan nyt kysymykseni tällaisen hinnoittelun asianmukaisuudesta ja kysyn lisäksi, aikooko komissio panna alulle rikkomismenettelyn, koska asiaan ovat sekaantuneet myös Italian olympiakomitea (CONI) ja Italian urheiluliitto (FIDAL). (1) EYVL C 147 E, 20.6.2002. Frederik Bolkesteinin komission puolesta antama vastaus (22. huhtikuuta 2002) Kirjalliseen kysymykseen E-0049/02(1) antamansa vastauksen mukaisesti ja arvoisan parlamentin jäsenen antamien uusien tietojen perusteella komissio aikoo tutkia mahdollisuutta EY:n perustamissopimuksen 226 artiklan mukaisen rikkomisesta johtuvan menettelyn aloittamiseen Italiaa vastaan. Komissio on lisäksi nostanut yhteisön tuomioistuimessa Italiaa vastaan kanteen jäsenvelvoitteen noudattamatta jättämisestä palvelujen vapaan liikkuvuuden alalla (EY:n perustamissopimuksen 49 artikla). Kanne koskee syrjiviä maksuja (joita tietyt museot veloittavat sisäänpääsystä), jotka perustuvat kansallisuuden lisäksi asuinpaikkaan samaan tapaan kuin arvoisan parlamentin jäsenen esittämässä tapauksessa. Tuomioistuimen edellä mainitussa asiassa (C-388/01) jatkossa antamalla tuomiolla voi näin olla tärkeä merkitys myös tässä kirjallisessa kysymyksessä esitetyn tilanteen kaltaisissa tapauksissa. Komissio huomauttaa lisäksi, että yhteisön tuomioistuimen oikeuskäytännön mukaan yhteisön kansalaiset voivat vedota palvelujen vapaan tarjonnan periaatteeseen myös kansallisissa tuomioistuimissa. (1) EYVL C 147 E, 20.6.2002.